حضرت بلال ؓ سفروحضر ہر موقع پر رسول اللہ ﷺ کے مؤذن خاص تھے ، ایک دفعہ سفر درپیش تھا،ایک جگہ رات ہو گئی ، بعض صحابہ ؓ نے عرض کیا،یا رسول اللہ اگر اسی جگہ پڑاؤ کا حکم ہوتا تو بہتر تھا ، ارشاد ہوا،مجھے خوف ہے کہ نیند تم کو نماز سے غافل کر دے گی،حضرت بلال ؓ کو اپنی شب بیداری پر اعتماد تھا ، انھوں نے بڑھ کر ذمہ لیا کہ وہ سب کو بیدار کر دیں گے ، غرض پڑاؤ کا حکم ہوا اور سب لوگ مشغولِ راحت ہوئے ، حضرت بلال ؓ نے مزید احتیاط کے خیال سے شب زندہ داری کا ارادہ کر لیا اور رات بھر اپنے کجاوہ پر ٹیک لگائے بیٹھے رہے ، لیکن اتفاقِ وقت اس حالت میں بھی آنکھ لگ گئی اور ایسی غفلت طاری ہوئی کہ طلوعِ آفتاب تک ہوشیار نہ ہوئے ،آنحضرت ﷺ نے خواب راحت سے بیدار ہوکر سب سے پہلے ان کو پکارا اور فرمایا" بلال رضی اللہ عنہ تمھاری ذمہ داری کیا ہوئی ؟ "
Entity: حضرت بلال — Type: /person